เป็นไข้ต่ำๆมา3-4วันมีอาการปวดศรีษะ ปวดตามตัว พออาการไข้ดีขึ้นเริ่มจะมีผื่นแดงเป็นตุ่มๆขึ้นเต็มหน้าซอกคอ ถัดจากนั้นมาหนึ่งวันเริ่มขึ้นตามแขนตามตัว อาการแบบนี้เขาเรียกว่าอะไรค่ะ แล้วทำอย่างไรถึงจะหายไปที่โรงพยาบาลมาแล้วเขาให้แค่ยาลดภข้กับยาแก้แพ้มาคะ
สวัสดีค่ะ อาการไข้และมีผื่นขึ้นตามตัวอาจเกิดจาก-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ซึ่งอาการในกลุ่มนี้ไม่มีอาการเฉพาะเจาะจง โดยส่วนใหญ่คือจะมีไข้ แล้วตามการเกิดผื่น-โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะเกิดผื่นนูนแดงขึ้นในวันที่ 4 ของการมีไข้-ไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) นอกจากนี้อาจมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน-โรคอีสุกอีใส ได้แก่ มีไข้ ปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นแดง โดยจะเริ่มที่ใบหน้าและลำตัวก่อนจะลามไปที่แขน ขา ต่อมาผื่นแดงเหล่านี้จะกลายเป็นตุ่มน้ำใส ๆ ภายในตุ่มโดยส่วนใหญ่โรคเหล่านี้เป็นการติดเชื้อไวรัสที่มักหายไปได้เอง ในระหว่างนี้ให้รักษาตามอาการเช่นการกินยาลดไข้ ดื่มน้ำมากๆ รับประทานอาหารอ่อนๆสุกสะอาดหากมีไข้สูง กินได้น้อย อ่อนเพลีย ผื่นลุกลามขึ้นตามตัวมาก ควรรีบไปพบแพทย์